b'\n_START_ARTICLE_\nThomson Dream\n_START_SECTION_\nRakentaminen\n_START_PARAGRAPH_\nAlus tilattiin Jos. L. Meyer Werftilta Papenburgista Saksasta. Sen k\xc3\xb6li laskettiin telakkanumerolla 610 ja alus laskettiin vesille 28. syyskuuta 1985. Alus oli koeajoissa 26.\xe2\x80\x9330. joulukuuta, ja se luovutettiin panamalaiselle Home Linelle 6. toukokuuta 1986 nimell\xc3\xa4 Homeric.\n_START_SECTION_\nLiikenn\xc3\xb6inti\n_START_PARAGRAPH_\nAlus oli risteilyaluksena, kunnes se myytiin 27. marraskuuta 1988 Holland America Linelle, joka kastoi sen Westerdamiksi. Aluksen kotisatamana oli Nassau Bahamalla. Alus oli Jos L. Meyer Werftill\xc3\xa4 pidennett\xc3\xa4v\xc3\xa4n\xc3\xa4 30. lokakuuta 1989 \xe2\x80\x93 12. maaliskuuta 1990, mist\xc3\xa4 palattuaan se oli risteilyaluksena Karibialla ja Alaskassa. Alus siirrettiin Alankomaiden lipun alle vuonna 1996, jolloin sen kotisatamaksi tuli Rotterdam._NEWLINE_Costa Crociere SpA osti huhtikuussa 2002 aluksen nimeten sen Costa Europaksi. Alus siirtyi Italiaan Genovaan, josta se aloitti risteilyt 27. huhtikuuta._NEWLINE_Costa Europa oli 26. helmikuuta 2010 tulossa Safagasta Sharm-el-Sheikhiin, kun se t\xc3\xb6rm\xc3\xa4si huonon s\xc3\xa4\xc3\xa4n takia laituriin. Onnettomuudessa kuoli kolme ja loukkaantui nelj\xc3\xa4, kuolleet olivat laivan henkil\xc3\xb6kuntaa Brasiliasta, Hondurasista ja Intiasta. Viranomaisten mukaan loukkaantuneista yksi oli Italian ja kolme Britannian kansalaisia. Heid\xc3\xa4n tilansa kerrottiin olevan vakaa. Aluksella oli 1\xc2\xa0400 matkustajaa._NEWLINE_Alus rekister\xc3\xb6itiin huhtikuussa 2010 TUI UK Limitedille, jolloin sen kotisatamaksi vaihtui Maltan Valletta. Alus sai samalla uuden nimen Thomson Dream.'